**VABILO NA ZAKLJUČNO SREČANJE**

*Člani podružnice Ljubljana,*

***v torek, 3. decembra 2019, ob 16:00 uri*** *vas vabimo na*

*zaključno srečanje.*

Naše letošnje zaključno srečanje bo potekalo **v gostilni Košir** (Tacenska cesta 142, Ljubljana).

Najprej bomo nazdravili s kozarcem šampanjca, nato pa sledi **kosilo, sestavljeno iz treh hodov** (juha, glavna jed s prilogo in solato, sladica).

Da bo naše druženje še bolj sproščeno in veselo, bo tokrat poskrbelo **Folklorno društvo Groblje**, ki velja za eno najboljših v Sloveniji. Uživali bomo v polurnem nastopu treh izvrstnih plesnih parov v izvirnih nošah, ki se bodo zavrteli ob spremljavi ubranih muzikantov.

Pestro bo tudi na vrtu gostilne, kjer bo na stojnicah okrog velikega ognjišča potekal **tradicionalni Miklavžev sejem**.

Parkirna mesta so za gostilno, pred njo ter tudi na večjem parkirišču čez cesto nasproti gostilne. Postaja mestnega avtobusa št. 8 je tik ob gostilni.

**CENA ZAKLJUČNEGA SREČANJA:**

**Za redne člane je cena aperitiva, kosila in kulturnega programa 10 EUR.**

**Za nečlane in podporne člane DRS je cena aperitiva, kosila in kulturnega programa 15 EUR.**

**V ceno NI VŠTETA nobena pijača razen aperitiva.**

**Vse prispevke boste poravnavali v gostilni Košir.**

**PRIJAVE zbiramo do petka, 29. novembra 2019, na GSM: 041 851-179 (klic ali sms) in email:** **gregor.gajsek75@gmail.com****.**

Prisrčno vabljeni!

Gregor Gajšek, vodja podružnice DRS Ljubljana

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*